Վիտաուտաս Լուկշա

Վիտաուտաս Լուկշա (, ), լիտվացի ֆուտբոլիստ, «Ժալգիրիս» ֆուտբոլային ակումբի և Լիտվայի հավաքականի կիսապաշտպան։

Կենսագրություն

Ակումբային կարիերա 
Վիտաուտաս Լուկշան իր մասնագիտական կարիերան սկսել է Ալիտուս քաղաքի «Դայնավա» ակումբում։ 2001 թվականի Լիտվայի առաջնությունում մասնակցել է 4 խաղի։ Հետագայում Լուկշան խաղացել է Վիլնյուս քաղաքի «Սվիեսա» ակումբում։ 2005 թվականից մինչև 2007 թվականը Լուկշան խաղացել է «Վիլնյուս» ակումբում, որի կազմում մասնակցել է առաջնության 91 խաղերի և խփել 14 գոլ։

2008 թվականին Լուկշան հանդես է եկել «Կաունաս» ակումբում, որի կազմում 2008 թվականին մասնակցել է Չեմպիոնների լիգայի որակավորման փուլին։ Սկզբում «Կաունասը» հաղթել է Անդորրայի «Սանտա Կոլոմա» թիմին, այնուհետև դուրս է թողել ՈՒԵՖԱ-ի գավաթի եզրափակչի մասնակից շոտլանդական «Ռենջերս» ակումբին։ Որակավորման երրորդ փուլում «Կաունասը» զիջել է դանիական «Օլբորգ» ակումբին և դուրս մնացել առաջնությունից, սակայն շարունակել է ելույթները ՈՒԵՖԱ-ի գավաթի որակավորման փուլում։ Այդ ժամանակ Կաունասը պարտվել է իտալական «Սամպդորիա» ակումբին։ Վիտաուտաս Լուկշան մասնակցել է Չեմպիոնների լիգայի որակավորման փուլի բոլոր 6 խաղերին և «Սամպդորիայի» դեմ խաղին։ Լիտվայի առաջնությունում Լուկշան մասնակցել է ընդհանուր առմամբ 21 խաղի և խփել 2 գոլ։

2009 թվականի ապրիլին Լուկշան տեղափոխվել է բելառուսական МТЗ-РИПО: Նույն թվականի ամռանը ցանկացել է տեղափոխվել է շոտլանդական «Հարթ օֆ Միդլոթիան» ակումբ, սակայն չի ընտրվել։ Բելառուսի առաջնության շրջանակներում МТЗ-РИПО ակումբի կազմում Լուկշան անցկացրել է 23 հանդիպում և խփել 3 գոլ։

2010 թվականի մարտին Լուկշան պայմանագիր է կնքել Մարիուպոլ քաղաքի «Իլիչյովեց» ակումբի հետ՝ վերցնելով 84 համարը։ Ուկրաինայի Պրեմիեր լիգայում Լուկշան առաջին անգամ խաղացել 2010 թվականի ապրիլի 3-ին՝ մասնակցելով Պոլտավայի «Վորսկլա» ակումբի դեմ արտագնա խաղին (3:0). Լուկշան խաղադաշտ է դուրս եկել 2-րդ խաղակեսում՝ փոխարինելով Վադիմ Մելնիկին։ 2010 թվականի հուլիսին նա դուրս է եկել ակումբից, որի կազմում անցկացրել էր 5 խաղ։

2010 թվականի ամռանը Լուկշան պայմանագիր է կնքել Կիևի «Արսենալի» հետ. համաձայնությունը կնքվել է «1+1» սխեմայով։ Ակումբի կազմում Լուկշան մասնակցել է առաջնության մեկ խաղի, ինչպես նաև խաղացել է Ուկրաինայի երիտասարդական առաջնության 7 հանդիպումներում և խփել 2 գոլ։ Վնասվածքի պատճառով որոշ ժամանակ չի խաղացել։ 2011 թվականի ձմռանը Լուկշան կարող էր տեղափոխվել Կրիվոյ Ռոգի «Կրիվբաս» ակումբ։ 2011 թվականի ամռանը նա լքել է ակումբը ազատ գործակալի կարգավիճակով։

Կարիերան հավաքականում 
Հանդես է եկել Լիտվայի երիտասարդական հավաքականում։ Լիտվայի ազգային հավաքականի կազմում առաջին անգամ խաղացել է 2008 թվականի նոյեմբերի 19-ին՝ մասնակցելով Մոլդովայի հավաքականի դեմ ընկերական խաղին (1:1). Լուկշան խաղադաշտ է դուրս եկել հանդիպման 70-րդ րոպեին՝ փոխարինելով Դեյվիդաս Սերնասին։ 2007 թվականին Լուկշան խաղացել է հավաքականում՝ չլինելով որևէ ակումբի անդամ։

Ձեռքբերումներ 
 Լիտվիայի չեմպիոն (2) - 2012, 2015
 Լիտվիայի առաջնության արծաթե մեդալակիր (1) - 2008
 Լիտվիայի գավաթակիր (1) - 2014/15
 Լիտվիայի գավաթի առաջնության եզրափակչի մասնակից (1) - 2011/12
 Լիտվիայի սուպեր գավաթակիր (1) - 2016
 Բալթիական լիգայի հաղթող (1) - 2008

Ծանոթագրություններ

Արտաքին հղումներ 
 Լուկշա Վիտաուտասը Ուկրաինայի ֆուտբոլի ֆեդերացիայի կայքում  (ուկր.)
 
 Լուկշա Վիտաուտասի էջը worldfootball.net կայքում 
 
 Լուկշա Վիտաուտասի էջը worldfootball.net կայքում 
 Վիճակագրությունը UEFA.com կայքում 

Լիտվացի ֆուտբոլիստներ
Ֆուտբոլի կիսապաշտպաններ